เงินบาทอ่อนค่าตามภูมิภาค ตลาดเชื่อเฟดมีแนวโน้มขึ้นดบ.ภายในปีนี้
ค่าเงินบาทปิดตลาดเย็นนี้ (21 ก.ย.) อยู่ที่ระดับ 35.78/82 บาท/ดอลลาร์ อ่อนค่าต่อจากช่วงเช้าที่เปิดตลาดที่ระดับ 35.71/73 บาท/ดอลลาร์
21 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (21 ก.ย.) ที่ระดับ 35.78/82 บาท/ดอลลาร์ อ่อนค่าต่อจากช่วงเช้าที่เปิดตลาดที่ระดับ 35.71/73 บาท/ดอลลาร์
วันนี้เงินบาทค่อยปรับตัวอ่อนค่าต่อเนื่องตลอดทั้งวัน และมาทำ high สุดในช่วงปิดตลาดเย็นนี้ พร้อมมองว่าพรุ่งนี้เงินบาทน่าจะยังมีทิศทางที่อ่อนค่าต่อตามภูมิภาค เนื่องจากตลาดยังคงมั่นใจว่าธนาคารกลางสหรัฐ (FED) จะปรับขึ้นดอกเบี้ยแน่นอนภายในปีนี้ ขณะที่ปัจจัยที่น่าติดตามในสัปดาห์นี้คือ จีนจะประกาศดัชนีผู้จัดการฝ่ายจัดซื้อ(PMI) ภาคการผลิตเดือนก.ย.ในวันพุธนี้
วันนี้บาทค่อยๆ อ่อนค่าลงมาจากช่วงเช้าตามทิศทางภูมิภาค ซึ่งบาทรีบาวด์จากเมื่อวันศุกร์ที่แข็งค่า ล่าสุดตลาดยังคงเชื่อว่าเฟดจะปรับขึ้นดอกเบี้ยภายในปีนี้แน่นอน เดือนหน้า (ต.ค.) หรือเดือนธ.ค. ขณะที่คาดว่า พรุ่งนี้เงินบาทจะเคลื่อนไหวที่ระดับ 35.70-35.95 บาท/ดอลลาร์
 
ที่มา: สำนักข่าวอินโฟเควสท์